Plumbum

Plumbum"Plumbum": Peter van der Krogt, "Elementa chemica" apud situm Elementymology & Elements Multidict.  est elementum chemicum metallicum post-transitionale cui sunt signum Pb et numerus atomicus 82. Quod est metallum grave, toxicum, plerisque materiis communibus densius. Plumbum est molle et ductile, puncto liquefactionis humili.

 De purificatione 
Hodie plumbum e galena per combustionem (oxidationem) et reductionem chemicam carbonii monoxido (CO) addito extrahitur secundum duas reactiones infrascriptas:
 2PbS(s) + 3O2(g)   → 2PbO(s) + 2SO2(g)
 PbO(s) + CO(g)   → Pb(s) + CO2(g)

 De usu humano 
Romani antiqui qui veneniferam vim plumbi ignorabant fistulas aquam adducentes e plumbo faciebant quod sine dubio saturnismum apud aquae potatores disseminare potuit. Sed vino quoque dulcedinis cuiusdam causa addere plumbum solebant et in plumbeis utensilibus coquebant ut testatur liber Apicii et feminae cerussa () vultum fucabant: quin etiam quantitas plumbi in aëre illius aetatis multo maior inventa est quam in hodierno, quod cum metallurgia Romana fortasse coniungendum est. Qua de causa nonnulli historici investigatores vergens imperium Romanum cum plumbi veneno coniungere conabanturQuébec science. Sciencepost. Chemical and engineering news. Joseph R. McConnell,  Joe.McConnell, Nathan J. Chellman, Andreas Plach, Andrew I. Wilson. "Pan-European atmospheric lead pollution, enhanced blood lead levels, and cognitive decline from Roman-era mining and smelting", PNAS, 2025. Usque ad vicesimum saeculum fistulae vulgo ex plumbo fiebant. Plumbum nuper adhuc benzino addebatur sub specie compositi tetraethyli Pb(CH2CH3)4 quod tamen hodie rarius fit ob toxicam emanationem.

Iam ab antiquitate glandes ex plumbo fiunt: nuper tamen legibus variis modis cautum est ne nimis circiumiecta polluerent.
Nunc in electrodis adhibetur. Notum quoque est quod plumbum a radiationibus et radioactivitate tueri potest ob multitudinem et spissitudinem electronum.

 Notae 

Bibliographia
Astrid, S., S. Helmut, & R. K. O. Sigel, eds. 2017. Lead: Its Effects on Environment and Health. Metal Ions in Life Sciences, 17. De Gruyter. ISBN 9783110441079. Nonnullae paginae apud Guglum librorum
Casas, J. S., & J. Sordo, eds. 2006. Lead Chemistry, Analytical Aspects: Environmental Impacts and Health Effects. Elsevier. ISBN 9780444529459. Nonnullae paginae apud Guglum librorum

 Nexus externi 
 Plumbum. Patreon: periodic videos.

Categoria:Elementa chemica
Categoria:Metalla mediocria
Categoria:Metalla toxica
Categoria:Plumbum